મુંબઈ , 18 સપ્ટેમ્બર : બિગ બૉસમાં જ્યાં સુધી પાર્ટીસિપેંટ્સ વચ્ચે કોઈ ઝડપ ન થાય , ત્યાં સુધી નથી સભ્યોને મજા આવતી કે નથી દર્શકોને . બિગ બૉસ 7 શરૂ થયે હજી બે દિવસ જ થયા છે કે ઘરના સભ્યો વચ્ચે અણબનાવ શરૂ થઈ ગયાં છે . કેટલાંક તો પોતાના આઘાતમાં પરેશાન છે , તો કેટલાક એક - બીજા અંગે . બિગ બૉસના ઘરે આ વખતે એક બાજુ જહન્નુમમાં પાર્ટીસિપેંટે અનેક મુશ્કેલીઓનો સામનો કરવો પડી રહ્યો છે અને બેસિક સગવડો પણ માંડ પૂરી થઈ રહી છે , તો બીજી બાજુ જન્નતમાં પાર્ટીસિપેંટ્સ ખૂબ આરામથી પોતાના દિવસો ગાળી રહ્યાં છે . બિગ બૉસના બીજા દિવસે જહન્નુમવાળાઓને બિગ બૉસે ટાસ્ક આપ્યું કે તેઓ પોતાના એરિયામાં મૂકવામાં આવેલા બે ચક્કા ફેરવશે અને જ્યારે તે ચક્કા ફરશે , ત્યારે જ જન્નતમાં લોકોને પાણી - ગૅસ જેવી જરૂરિયાતોનો પુરવઠો કરવામાં આવશે . શરૂ - શરૂમાં જહન્નુમવાળાઓએ જન્નતવાળાઓની મદદ માટે ખુશી - ખુશી આ ટાસ્ક સ્વીકારી લીધો અને મહેનત સાથે પૂર્ણ પણ કર્યો , પરંતુ પછીથી જ્યારે જન્નતવાળાઓએ તેમની મહેનત તથા તેમના કામ અંગે કોઈ પણ પ્રકારનો આભાર વ્યક્ત ન કર્યો અને બહુ ડલ બની રહ્યાં , તો જહન્નુમવાળાઓને પણ માઠુ લાગ્યું અને તેઓ આ મહેનત બદલ તેમને સારી રીતે જમવાનું નહીં મળવાની , ઉંઘ પૂર્ણ ન થવાની અને થાકની ફરિયાદ બિગ બૉસને કરવા લાગ્યાં . બીજી બાજુ પ્રત્યુષા બૅનર્જી કે જેઓ જહન્નુમમાં છે અને એન્ડી કે જેઓ જન્નતમાં છે . બન્ને વચ્ચે થોડીક તૂતૂ - મૈંમૈં થઈ . ભગવાનમાં આસ્થા ધરાવતા પ્રત્યુષાના ભગવાન અંગે એન્ડી કંઈક બોલ્યાં કે જે પ્રત્યુષાને ખરાબ લાગ્યું અને તેઓ ખોટુ માની ગયાં . પછી એન્ડીએ પ્રત્યુષાની માફી માંગી અને સૉરી કહ્યું . પ્રત્યુષાએ પણ પોતાની સારાઈ વ્યક્ત કરી એન્ડીને કહ્યું - કોઈ વાત નહીં .